\NormalFont\ShortTitle{3 Yohaannisa Kiitaa}

{\MT Yohaannisi

\par }{\MTB S'aafeedda Heezzentso Kiitaa

\par }{\IMT Geluwaa

\par }{\IP Yohaannisa heezzentso kiitaa, Yesuusi kiitteedda ammaniyaa asaa kaaletsiyaa c'imaa Yohaannisi s'aafeedda. I s'aafeeddawekka Gaayoosa giyaa itti woosa golliyaa kaaletsiyaawaassa. S'aafii, Gaayoosi hara ammaniyaawantta maaddeedda diraw Aa galatee; hara baggana k'ay Diyootiraafisa geetettiyaa metuwaa med'd'iyaa bitaniyaappe naagettana mala akeekissee.

\par }{\IOT Shemppatuwaa Ubbatoo Imetteedda K'antsa K'ofatuwaa

\par }{\IO Geluwaa
{\IOR{1-4}}

\par }{\IO Gaayoosi galatettowaa
{\IOR{5-8}}

\par }{\IO Diyootiraafise naagettanaadan odettowaa
{\IOR{9-10}}

\par }{\IO Dimes'iroosi galatettowaa
{\IOR{11-12}}

\par }{\IO Wurssetsaa k'utiyaa
{\IOR{13-15}}



\par }\OneChap {\PP \VerseOne{1}Taani ammaniyaawantta kaaletsiyaa c'imay, tumu siik'iyaa ta siik'uwaa Gaayoosaw ha dabddaabbiyaa s'aafay.\XREF{}{{\XO 1:1 }{\XT{Kit. 19:29; Rom. 16:23; 1 K'or. 1:14}}}

\VS{2}Ta siik'oo, neeni S'oossaanna de'iyaa de'uu lo"a gidiyaawaa taani eriyaawaadan, neena ayaynne waayissenna malanne k'ay ne asatetsay pas'a gidana mala, S'oossaa woossay.

\VS{3}Ayaw gooppe, amareeda ishatuu yiide, ubbaa wode neeni tumatetsaan de'iyaawaanne ne tumatetsaabaa markkatteedda wode, taani daro nashettaaddi.

\VS{4}Ta naanay\FTNT{*}{{\FR 1:4 }{\FQ{Ta naanay:
}}{\FT{Godaa ammaniide kaalliyaawantta guussaa.}}} tumatetsaan de'iyaawaa sisiyaawaappe aad'd'iide, taana nashechchiyaabay baawa.


\par }{\SH Gaayoosabaa Asay Markkattee
\par }
{\PP \VS{5}Ta siik'oo, nu ishatuu imatsaa gidooppekka, neeni unttunttoo ootsiyaa oosuwaa ubbaan ammanetteeda oosuwaa ootsaadda.

\VS{6}K'ay unttunttu ne siik'uwaabaa ammaniyaa asatoo markkatteeddino; unttunttu k'ans's'ennaan bare ogiyaa baana mala S'oossay dosiyaawaadan, neeni lo"obaa ootsaade unttuntta maaddaarikkii.

\VS{7}Ayaw gooppe, S'oossaa ammanennawanttuppe ayinne akkenaan, Kiristtoosa suntsaa diraw keseeddino.

\VS{8}Hewaa diraw, nuuni tumatetsaa unttunttunna ittippe ootsana mala, hawanttu mala asatuwaa maaddanaw bessee.


\par }{\SH Diyootiraafise Seeretteedda; Dimes'iroosi Sabetteedda
\par }
{\PP \VS{9}Taani ammaniyaawanttoo, dabddaabbiyaa s'aafaad; shin unttunttu kaappuwaa gidanaw koyyiyaa Diyootiraafise nuuni giyaawaa akkena.

\VS{10}Hewaa diraw, taani yaa biyaa wode, I nu bollan haasayiyaa iita haasayaanne I ootseedda oosuwaa hinttenttoo odana; k'ay I hewe guus's'eedda giide, nu ishatuu yiyaa wode mokkenna; haray atto unttuntta mokkanaw koyyiyaawanttakka diggiide, ammaniyaawanttu giddoppe kessee.


\par }{\PP \VS{11}Ta siik'oo, lo"obaappe attin, iitabaa malatoppa. Lo"obaa ootsiyaa ooninne S'oossaa asaa; shin iitabaa ootsiyaa ooninne S'oossaa erenna.


\par }{\PP \VS{12}Dimes'iroosi lo"a gidiyaawaa Asay ubbay markkattee; tumatetsay bare huup'iyankka aabaa markkattee. Nuunikka k'ay aabaa markkatteetto; nu markkatetsay tuma gidiyaawaa hinttekka eriita.


\par }{\SH Wurssetsaa Sarotaa
\par }
{\PP \VS{13}Taani new s'aafanaw koyyeedda darobay de'ee; shin warak'ataaninne k'alamiyaan s'aafanaw koyyikke.

\VS{14}Shin taani matan neenanna gakkettanaw k'oppay; he wode nuuni gakettiide haasayana.


\par }{\PP \VS{15}Sarotetsay neenanna gido.

\par }{\PP Ne dabbattuu neena saro saro yaagiino. Nu dabbatuwaa ubbaa unttunttu suntsaa suntsaa s'eesaade, taana saro saro geedda yaaga.

\par }